- Hindi News
- National
- पुणे की कंपनी को 35 करोड़ का लोन दिलाने के नाम 35 लाख हड़पने का आरोपी गिरफ्तार
पुणे की कंपनी को 35 करोड़ का लोन दिलाने के नाम 35 लाख हड़पने का आरोपी गिरफ्तार
पुणेकी एक कंपनी को 35 करोड़ रु. का लोन दिलाने के नाम 35 लाख रु. की ठगी करने के आरोपी को एसओजी यूपी एसटीएफ के सहयोग से श्याम नगर थाना पुलिस ने मंगलवार रात आगरा से गिरफ्तार कर लिया। आरोपी फर्रुखाबाद (यूपी) निवासी अंकुश श्रीवास्तव को बुधवार को कोर्ट में पेशी के बाद दो दिन के लिए रिमांड पर भेज दिया गया। प्राथमिक जांच में सामने आया कि अंकुश के खिलाफ ठगी के दो मुकदमे पुणे और दो मुम्बई में दर्ज हैं। इनके अलावा चैक डिसऑनर के दो मुकदमे दिल्ली में चल रहे हैं। उसके पिता प्राइवेट हॉस्पिटल में डॉक्टर हैं।
डीसीपी मनीष अग्रवाल ने बताया कि आरोपी के खिलाफ पिछले साल मई माह में पुणे की आरएम रियलटी डेवलपर्स कंपनी के माेनिस ठाकुर ने ठगी का मुकदमा दर्ज कराया था। उस समय अंकुश जयपुर के श्याम नगर इलाके में रिग्स फिनकॉर्प फाइनेंस के नाम से एक कंपनी चलाता था। फरवरी 2015 में अंकुश ने मोनिस की कंपनी को 35 कराेड़ रु. का लोन दिलाने का वादा किया और बदले में एक प्रतिशत कमीशन लेने के नाम पहले ही 35 लाख रु. हड़प लिए थे। उसके बाद तीन महीने तक लाेन नहीं मिला, तो मोनिस ने जयपुर पहुंचा, लेकिन अंकुश ऑफिस बंद करके भाग गया।
ऐसे पकड़ा गया
ठगीकरने के बाद अंकुश यूपी चला गया। उसे पकड़ने के लिए पुलिस ने एसओजी यूपी एसटीफ से सहयोग मांगा था। मंगलवार को यूपी एसटीएफ से सूचना मिली कि अंकुश आगरा में किसी दोस्त के पास मिलने रहा है। सूचना पर पुलिस टीमें आगरा पहुंचीं और बस स्टैण्ड के पास से अंकुश को पकड़कर जयपुर ले आईं।
कारपर लाल बत्ती लगाने पर किया था गिरफ्तार
2015में अंकुश अपनी कार पर प्रधानमंत्री आर्थिक सलाहकार परिषद के सदस्य की प्लेट लाल बत्ती लगाकर घूम रहा था। तब पुणे पुलिस ने उसे गिरफ्तार कर लिया।
मकानमालिक किराया नहीं दिया, धमकाया : अंकुशने जयपुर में मालवीय नगर स्थित मौजी कॉलोनी में एक मकान किराये पर लिया था और कुछ दिन बाद मालिक को किराया देना बंद कर दिया। वह मकान भी खुद का बताकर धमकाता था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva